 Murrashax Muuse Biixi waxa uu xusay in cidda soo saaraysa Madaxweynaha qarankan hoggaamin doona mustaqbalka ay muraaqibiintu qayb ka yihiin, sidaasi darteedna waxa uuu kula dardaarmay in sida keliya ee ay taa ku sixi karaan tahay iyaga oo barta xeerka iyo anshaxa muraaqibnimada, waxaannu yidhi, Qaranka maalinba cid ayey masuuliyaddiisu fuusha mar waa madaxweynaha, mar doorasho ayaa la gelaya waa Komishanka, haddana waxa la yidhi saddexda nin ee jagada madaxweynaha u tartamaya wax walba ha joojiyaan oo ha dulqaataan, imikana way soo dhaaftay oo waxay mareysaa dhawr qof oo qolka codaynta isugu tagaya, kana kooban qaranka oo dhan, dawladda, ciidamada, Komishanka iyo xisbiyadda siyaasadda, dhawr qof oo intaa ka kooban iyo goob-joogayaal ajaanib iyo Somalilander-ba isugu jira, goob-joogayaashu masuuliyad sidaas ahi ma fuulayso, laakiin intiina kale ayey awooddu fuulaysa oo soo saaraya madaxweynihii qarankan hoggaamin lahaa, waayo halkaasi wixii lagu tiriyo ee aad ku heshiisaan ayaa madaxweynaha soo saaraya, taasina waxa keliya ee aad kaga bixi kartaan waa idinka oo barta xeerka iyo anshaxa doorashooyinka, gaar ahaan awoodda muraaqibka maxaa loo ogol yahay, muxuu awood leeyahay? 